Diari Oficial de la Generalitat Valenciana


Sumari del DOGV 7312, del 08-07-2014 (2014/6109)

Notificació del laude arbitral dictat per la Cort d'Arbitratge i Mediació de la Cambra Oficial de Comerç, Indústria, Servicis i Navegació de València. Expedient número 6/2013.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7312

Data del DOGV
:   08-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/6109


Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Notificació del laude arbitral dictat per la Cort d'Arbitratge i Mediació de la Cambra Oficial de Comerç, Indústria, Servicis i Navegació de València. Expedient número 6/2013.  
 [2014/6109]  
Aydée López Roca, secretària en funcions de la Cort d'Arbitratge i Mediació de València, per mitjà del present edicte, faig saber:  
Que en esta Cort s'ha seguit arbitratge de dret amb el número 06/2013, a instància de la mercantil Isase, SA, contra Agudeza, SL, i Robert Radu, en qualitat de codemandat i fiador solidari, en reclamació de quantitat derivada de contracte d'arrendament.  
L'àrbitre designat a este efecte, Juan Ignacio Ruiz Peris, va dictar laude el 26 de maig de 2014, i va resoldre literalment el següent:  
«D'acord amb els citats antecedents i fonaments pertoca dictar el laude següent, en què es declara que és procedent la resolució del contracte d'arrendament existent sobre la nau sítia a Beniparrell (València) amb fatxada a la pista de Silla i lateral al carrer Font de Mariano, per falta de pagament de les rendes i quantitats el pagament de les quals ha assumit l'arrendatari, subscrit el dia 1 d'agost de 2011, i es decreta el desdonament per falta de pagament del citat immoble de la demandada Agudeza, SL, com també ordenar a la demandada que deixe lliure i expedita la mencionada finca a disposició de l'actora de forma immediata, i condemnar la mencionada Agudeza, SL, i solidàriament en concepte de fiador Robert Radu, a abonar a la demandant la quantitat de trenta mil cent díhuit euros amb huitanta cèntims (30.118,80 euros), que inclouen les quantitats degudes a la demandant fins al febrer de 2014, més les rendes que es meriten amb posterioritat fins que siga posada a disposició de l'arrendadora la nau objecte del litigi a raó de mil tres-cents setanta-nou amb setanta euros (1.379,70 euros) mensuals, així com les quantitats assimilades a la renda que es meriten degudes contractualment, quantitats a què seran aplicables com a interés moratori l'interés legal més el 2,5 per cent fins a l'efectiva devolució del bé arrendat.  
És procedent igualment imposar les costes i tots els gastos causats pel present procediment arbitral als codemandats Agudeza, SL, i Robert Radu, que respondran solidàriament d'estes, a l'haver-se acollit completament les peticions de la demandant i haver-se mantingut la demandada principal i el codemandat contumaçment aliens al procediment.»  
  
Havent resultat infructuosos els intents de notificació del laude als demandats anteriorment citats i perquè servisca l'edicte en forma a tals efectes de notificació a Agudeza, SL, i a Robert Radu, segons el que preveu l'article 6 del Reglament de la Cort d'Arbitratge i Mediació de València, estenc el present edicte a València, per a la seua publicació en el Diari Oficial de la Comunitat Valenciana».  
  
València, 27 de juny de 2014.- La secretària en funcions de la Cort d'Arbitratge i Mediació de València: Aydée López Roca.